kardosdrur/scandi-wiki huggingface dataset:
Confederación Nacional del Trabajo

Confederación Nacional del Trabajo eller CNT (Den nationale arbejderfagforening), blev grundlagt 1. november 1910, i det spanske Palace Of Fine Arts. Det var den største anarko-syndikalistiske arbejderbevægelse dengang. Den mente, at ved hjælp af strejker og aktioner skulle der gennemføres "libertær kommunisme".
Confederación nacional del trabajo (CNT) er en forening af Spaniens konføderation af idelogisk uafhængige fagforeninger. Dvs. at det er en organisation som baserer sig på anarkismens principper. Den har spillet en væsentlig rolle i Spaniens sociale bevægelser relateret til anarkisme.

Med en betydelig kulturel og historisk arv fortsætter konføderationen i dag som en aktiv spiller i Spaniens arbejds bevægelse baseret på anarkistiske principper for anti-autoritære, anti-kapitalistiske, anti-statsvælde, internationalisme og anti-militarisme og fremmer et uafhængigt såkaldt "selv-samfund"

Eksterne kilder/henvisninger 

Fagforbund
Spaniens historie
Alliancen af Europæiske Konservative og Reformister

Alliancen af Europæiske Konservative og Reformister (engelsk: Alliance of European Conservatives and Reformists, AECR) er et konservativt og anti-føderalistiskt europæiskt parti, der blev grundlagt den 1. oktober 2009. Partiets medlemmer af Europa-Parlamentet sidder i Gruppen af Europæiske Konservative og Reformister (ECR).

AECR's kerne udgøres af det britiske Konservative Parti, de tjekkiske Borgerdemokraterne og det polske parti Lov og Retfærdighed. De britiske og tjekkiske partier tilhørte tidligere samme partigruppe som Det Europæiske Folkeparti (EPP), men brød ud på grund af forskellige syn på det europæiske samarbejde.

Medlemspartier fra EU 
 Hrvatska Konzervativna Stranka (Det Kroatiske Konservative Parti) fra Kroatien.
 Borgerdemokraterne fra Tjekkiet.
 Conservatori e Riformisti CR (Konservative og Reformister) fra Italien.
 National Alliance fra Letland.
 Lietuvos lenkų rinkimų akcija (Valgforbundet af polakker i Litauen) fra Litauen.
 Alternativ Demokratesch Reformpartei ADR (Alternativ Demokratisk Reformparti) fra Luxembourg.
 Prawo i Sprawiedliwość, PiS (Lov og Retfærdighed) fra Polen.
 Noua Republică (Ny Republik) fra Rumænien.
 Občianska konzervatívna strana' OKS (Konservative Borgerparti) fra Slovakiet.
 NOVA (Nyt Flertal) fra Slovakiet.
 Conservative Party (Det Konservative Parti) fra Storbritannien.
 Ulster Unionist Party fra Nordirland.

 Medlemspartier udenfor EU 
 Bargavadj Hayastani Kusaktsutyun fra Armenien.
 Fólkaflokkurin fra Færøerne.
 k’ristianul-demokratiuli modzraoba KDM (Den Kristendemokratiske Bevægelse) fra Georgien.
 Sak’art’velos konservatiuli partia SKP (Det Konservative Parti) fra Georgien.
 Sjálfstæðisflokkurinn (Selvstændighedspartiet) fra Island.
 Pokret za Promjene PzP (Bevægelse for ændring) fra Montenegro.
 Adalet ve Kalkınma Partisi AKP (Retfærdigheds- og Udviklingspartiet) fra Tyrkiet.

 Tidligere medlemspartier 
 Libertair, Direct, Democratisch LDD (Libertær, Direkte, Demokratisk) fra Belgien. (Medlem 2010–2014).
 Magyar Demokrata Fórum MDF (Ungarsk Demokratisk Forum) fra Ungarn. (Medlem 2009–2011).
 Conservatori e Social Riformatori CSR (Konservativ og Social Reform) fra Italien. (Medlem 2012–2014).
 Tēvzemei un Brīvībai/LNNK TB/LNNK (For Fædreland og Frihed) fra Letland. (Medlem 2009–2011, blev slået sammen med National Alliance, der er medlem).
 Polska jest Najważniejsza) PJN (Polen kommer først) fra Polen. (Medlem 2010–2014).

 Individuelle medlemmer 
 To uafhængige MEP'ere fra Bulgarien
 En uafhængig MEP'er fra Tyskland

 Tidligere individuelle medlemmer 
 Anna Rosbach Andersen, Dansk Folkeparti, senere Miljøpartiet Fokus, (medlem 2012–2014).
 Lajos Bokros fra Ungarn, (medlem 2013–2014).
 Susy De Martini fra Italien, (medlem 2013–2014).
 Adam Bielan fra Polen, (medlem 2011–2014).
 Michał Kamiński'' fra Polen, (medlem 2012–2014).

Politiske partier i Europa
Nationalkonservative partier
Konservative partier
Etableret i 2009
Internationale Hockey-Liga

Den Internationale Hockey-Liga (IHL) (russisk: Межнациональная хоккейная лига, ) var fra 1992 til 1996 den højst rangerende ishockeyliga i SNG.

Ligaen erstattede i 1992 den sovjetiske ishockeyliga, som i sæsonen 1991-92 blev afviklet for sidste gang. Efter fire sæsoner blev ligaen nedlagt, og erstattet af Ruslands Superliga.

De fire mesterskaber, der i ligaens korte levetid blev spillet om, blev vundet af HK Dynamo Moskva (3 titler) og HK Lada Toljatti (1 titel).

Sæsoner

Kilder 
 Passion Hockey - Championnat de Russie 1992/93 
 Passion Hockey - Championnat de Russie 1993/94 
 Passion Hockey - Championnat de Russie 1994/95 
 Passion Hockey - Championnat de Russie 1995/96

Noter 

 
Ishockey i Rusland
Ishockey i Hviderusland
Ishockey i Letland
Ishockey i Kasakhstan
Ishockey i Ukraine
Etableret i 1992
Ophørt i 1996
Ruth Goodman

Ruth Goodman (født 1963) er en britisk freelancehistoriker, der særligt beskæftiger sig med tidlig moderne tid, og har specialiseret sig i rådgivning til museer og historiske attraktioner. Hun er specialist i Storbritanniens sociale historie og er programvært på historiske dokumentarserier på BBC som Victorian Farm, Victorian Pharmacy, Edwardian Farm, Tudor Monastery Farm og Wartime Farm. Hun har også været vært på serien Tales from the Green Valley fra 2005, og optræder ligeledes lejlighedsvis på The One Show.

Goodman er konsulent på Victoria & Albert Museum og filmen Shakespeare in Love. Hun er også medelem af Tudor Group, en reenactmentgruppe der beskæftiger sig med Huset Tudor og tudortiden. Som et resultat af hendes arbejde og forskning med socialhistorie er hun holdt op med at bruge rengøringsmidler i hendes vaskemaskine, spiser aldrig masseproduceret kød og laver nogle gange med over åben ild.

Goodman har to døtre, Eve, der ofte optræder med Goodman i hendes t-vprogrammer, og Catherine, der medvirkede i en episode af Victorian Farm.

I 2011 medvirkede Goodman i Celebrity Masterchef. Den 18. juli 2012 blev Goodman gjort til æresdoktor på Bishop Grosseteste University College Lincoln for hendes bidrag til historisk uddannelse.

I efteråret 2013 medvirkede hun i Tudor Monastery Farm, der er en faktuel tv-serier om landbrug i tudortiden på BBC Two.

I 2014 medvirkede hun i et afsnit af Kew on a Plate, der var en miniserie i fire dele med Raymond Blanc og Kate Humble. I november og december samme år medvirkede hun i i tv-serien Secrets of the Castle på BBC Two med Peter Ginn og Tom Pinfold. Serien undersøgte forskellige teknikker, der er blevet brugt til at bygger middelalderens borge i Europa, baseret på eksperimentel arkæologi på Guédelon i Frankrig

I 2015 fungerede hun som ekspert sammen med medværten Fi Glover i BBC-dokumentaren 24 Hours in the Past.

Bibliografi 
 How to be a Tudor: A Dawn-to-Dusk Guide to Everyday Life (2016). 
 How to be a Victorian (2014). 
 How to Behave Badly in Elizabethan England: A Guide for Knaves, Fools, Harlots, Cuckolds, Drunkards, Liars, Thieves, and Braggarts (2018). 
 How to Behave Badly in Renaissance Britain (2018).

Referencer

Eksterne henvisninger 
 
 
 BBC History Magazine podcast, August 2008  (MP3)

Historikere fra Storbritannien
Tv-værter fra Storbritannien
Mexicali

Mexicali er hovedstad i den vestlig mexicanske delstat Baja California. Byen er desuden hovedsæde for kommunen af samme navn og den næststørste by i Baja California efter Tijuana. Byen Mexicali havde ved folketællingen i 2010 689.775 indbyggere, og hele storbyområdet havde 996.826 indbyggere.

Byen blev grundlagt 14. marts 1903 og ligger på den mexicanske side af grænsen mod USA, hvor den støder op til Calexico, med hvilken den danner et internationalt, to-stats byområde kaldet Calexico-Mexicali.

Mexicalis økonomi har historisk set været baseret på landbrugsprodukter, og det er også i nutiden et vigtigt økonomisk område. Efterhånden er industriproduktion også blevet vigtig, især i form af maquiladoras (samlefabrikker, der importerer materialer og udstyr toldfrit og eksporterer de færdige varer). En række store internationale virksomheder, som Honeywell, Kellogg's, LG Electronics, Coca-Cola, Nestlé, Mitsubishi, Bosch, har etableret maquiladoras i Mexicali. Byen er et nationalt center for rumfartsindustri, hvilket tog sin begyndelse, da Rockwell Collins (tidligere Hughes Tool Company) etablerede den første maquiladora i Mexico i 1966.

Ekstern henvisning 

Byer i Mexico
Kommuner i Mexico
Etableret i 1903
Carmichael

Carmichael har flere betydninger:

Personer 
Efternavn
 Angus Carmichael (1925–2013), skotsk fodboldspiller
 Edward Carmichael (1907–1960), amerikansk gymnast
 Harold Carmichael (1949–), amerikansk fodboldspiller
 Hoagy Carmichael (1899–1981), amerikansk komponist og sanger
 Ian Carmichael (1920–2010), britisk skuespiller
 Jesse Carmichael (1979– ), amerikansk musiker
 Leonard Carmichael (1898–1973), amerikansk psykolog
 Ricky Carmichael (1979– ), amerikansk motocross- og supercrosskører
 Robert Daniel Carmichael (1879–1967), amerikansk matematiker
 Stokely Carmichael (1941–1998), trinidadsk-amerikansk borgerrettighedsaktivist

Stednavne 
 Carmichael (månekrater) – nedslagskrater på Månen
 Carmichaël - vulkan

USA 
 Carmichael (Californien)
 Carmichael (Maryland)
 Carmichael (Mississippi)
 Carmichael Crossroads, South Carolina
 Carmichael Hill, New York
Jacksonville (flertydig)

Jacksonville referere ofte til byen Jacksonville i Florida. Øvrige betydninger:

Stednavne

USA 
 Jacksonville, Alabama
 Jacksonville, Arkansas
 Jacksonville, Georgia
 Jacksonville, Illinois
 Jacksonville, Iowa
 Jacksonville, Kentucky
 Jacksonville, Maryland
 Jacksonville, Missouri
 Jacksonville, New Jersey
 Jacksonville, North Carolina
 Jacksonville, Ohio
 Jacksonville, Oregon
 Jacksonville, Pennsylvania
 Jacksonville, Tennessee
 Jacksonville, Texas
 Jacksonville, Vermont
 Jacksonville, West Virginia
 Jacksonville, Wisconsin

Uddannelsessteder 
 Jacksonville College i Texas
 Jacksonville State University i Alabama
 Jacksonville University i Florida

Se også 
 Jacksonville Jaguars, amerikansk fodboldhold fra Florida
 Jacksonville Suns, baseballhold fra Florida
Pigen i køkkenet

Pigen i køkkenet er et maleri af Anna Ancher fra 1883 og 1886. Pigen står i et køkken og laver mad, bag hende er en bænk med råvarer til maden, fisk og grøntsager.

Eksterne henvisninger 
 Den Hirschsprungske Samling 

Malerier fra 1883
Malerier af Anna Ancher
Malerier fra Den Hirschsprungske Samling
Max Maulwurf

Max Maulwurf var en tysk tegnet maskot fra Deutsche Bahn i form af en karikeret menneskelignende muldvarp, der blev benyttet fra 1994 til 2022. Han optrådte i muntre illustrationer på plakater, brochurer og andre medier, der informerede om spor- og anlægsarbejder og deres følger. Han bad passagerer og naboer om forståelse for de midlertidige ændringer og fortalte ofte om typen og varigheden af arbejdet. Overskrifterne og tegningerne var ofte baseret på humoristiske ordspil.

Historie 
Figuren blev skabt i 1993 i forbindelse med renoveringen af Berliner Stadtbahn. Den første offentliggørelse fandt sted i Berlin 27. maj 1994. Fra 2003 blev han benyttet til informationsmateriale på hele Deutsche Bahns net. I forbindelse med arbejder på Berlin-Hamburger Bahn blev der i 2009 for første gang udgivet et særligt Max Maulwurf-blad med informationer, gåder og børneside.

Den første tegning af Max Maulwurf blev lavet af Wolf Erlbruch, der også havde illustreret børnebogen Muldvarpen, der ville vide, hvem der havde lavet lort på dens hoved fra 1989. Wolf Erlbruch fortsatte med at tegne Max Maulwurf til 2002, hvor Fritz Reuter tog over.

I 2009 blev der trykt 18,7 mio. plakater, brochurer og sedler med Max Maulwurf-motiver. Ved arrangementer hvor der blev informeret om anlægsprojekter var maskotten ofte selv til stede i form af en person i en plysdragt med en gul hjelm på hovedet. På den måde kunne de besøgende få taget billeder af sig selv sammen med ham på byggepladsen.

I begyndelsen af april 2022 sendte Deutsche Bahn Max Maulwurf på pension. Figuren vil blive udstillet i Verkehrsmuseum Nürnberg.

Eksterne henvisninger

Noter 

Maskotter
Jernbanetransport
Kasseedorf

Kasseedorf er en by og kommune i det nordlige Tyskland, beliggende i Amt Ostholstein-Mitte under Kreis Østholsten. Kreis Østholsten ligger i den østlige del af delstaten Slesvig-Holsten.

Geografi 
Kommunen består, ud over Kasseedorf, af landsbyerne Bergfeld, Freudenholm, Griebel, Holzkaten, Sagau, Stendorf og Vinzier. Mellem Kasseedorf og Stendorf ligger Stendorfer See, der er 54 ha stor og op til 8 m dyb. Den gennemløbes af Schwentine. Ved landsbyen Griebel ligger Griebeler See og lige syd for Kaassedorf ligger Oberteich.

Eksterne kilder/henvisninger 

 Byens side   på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Østholsten
Schashagen

Schashagen er en by og kommune i det nordlige Tyskland, beliggende i Amt Ostholstein-Mitte under Kreis Østholsten. Kreis Østholsten ligger i den østlige del af delstaten Slesvig-Holsten.

Geografi 
Schashagen er beliggende omkring 4 km nordøst for Neustadt in Holstein ved Østersøen. Mod vest løber motorvejen A1 fra Lübeck mod Femern, mod øst Bundesstraße 501 fra Neustadt mod Femern.

I kommunen ligger landsbyerne og bebyggelserne Albersdorf, Altenbek, Bentfeld, Beusloe, Bliesdorf, Brodau, Brodauer Mühle, Groß Schlamin, Hermannshof, Klein Schlamin, Krummbek, Logeberg, Moorkaten, Merkendorf, Marxdorf, Rampe, Sackhufe og Wohldmorgen.

Eksterne kilder/henvisninger 

 Byens side   på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Østholsten
Billund Lufthavn Station

Billund Lufthavn Station (uofficielt navn) er en påtænkt jernbanestation ved Billund Lufthavn. Stationen bliver en del af Billundbanen fra Jelling eller Gadbjerg til Billund, hvis denne bliver etableret. Stationen kommer til at ligge på den nordlige side af lufthavnen nær terminalen, så der bliver kort afstand mellem tog og fly.

Historie 
I november 2010 resulterede den politisk aftale, Aftale om bedre mobilitet i, at Trafikstyrelsen gik i gang med en forundersøgelse af en bane til Billund Lufthavn. Lufthavnen er Danmarks næststørste med 2,7 mio. flyrejser i 2011, et tal der forventes at stige. Forundersøgelsen blev præsenteret i juni 2012. Her blev der især fokuseret på en jernbane fra Jelling eller en letbane fra Vejle. I begge tilfælde lagdes der op til en forlængelse videre til den velbesøgte forlystelsespark Legoland Billund Resort, hvilket for en mindre merudgift ville fordoble passagertallet. Desuden overvejedes en forlængelse videre til Grindsted. Forlængelsen til Grindsted blev dog droppet i de efterfølgende politiske forhandlinger, ligesom det blev besluttet, at banen skulle bygges som jernbane.

I forundersøgelsen blev det blandt andet skitseret, hvordan en jernbanestation ved lufthavnen kan udformes. Det er tanken, at banen skal føres i niveau og indhegnet gennem lufthavnens forplads og område med parkeringspladser og langs med terminalen. Lufthavnsvej i øst vil blive krydset på et broanlæg, mens fire interne veje vil blive sikret med halvbomme. Desuden vil der være to signalregulerede fodgængerovergange mellem terminalen og p-huset overfor. Selve stationen vil ligge ved terminalens nordøstlige hjørne. I forundersøgelsen er den skitseret med to 80 m lange perroner, da der skal være dobbeltspor mellem lufthavnen og endestationen ved Legoland Billund Resort på grund af behovet for krydsninger i området. Der nuværende forplads, der benyttes til busser, taxier og afsætning, vil generelt blive indskrænket men tilpasses i øvrigt de eksisterende forhold for biltrafikken.

Hvis banen skulle anlægges som letbane var det tanken, at den skulle have samme forløb men være enkeltsporet gennem lufthavnens område, og at der kun skulle være en enkelt 70 m lang perron. Desuden ville man kunne nøjes med signalregulerede kryds og begrænset indhegning.

13. maj 2014 blev der indgået et politisk forlig, hvor partierne S, R, DF og SF blev enige om at afsætte ca. 734. mio. DKK til en ny bane til Billund, med stop i Billund Lufthavn og Legoland Billund Resort. Det skete blandt andet for at tilgodese de mange rejsende, der rejser til og fra Billund Lufthavn, og samtidig gøre det nemmere fra dem, der kommer fra Vejle og Kolding at komme dertil. Det var tanken, at anlægsarbejdet skulle igangsættes i 2016 med forventet åbning i 2019. Det blev imidlertid udskudt, så der først vil blive foretaget en høring af VVM-redegørelsen i 2017, før beslutningsgrundlaget for banen vil blive afleveret til politisk behandling i 2018.

Kilder 
 Banedanmark: Ny bane til Billund
 Forundersøgelse af banebetjening af Billund lufthavn , Trafikstyrelsen, juni 2012.

Noter 

Lufthavn Station
Jernbanestationer i Danmark
Aalborg Lufthavn Station

Aalborg Lufthavn Station er en jernbanestation ved Aalborg Lufthavn, der er endestation for Lufthavnsbanen fra Lindholm Station. Stationen er et trinbræt, der ligger tæt på terminalen og parkeringspladserne. Stationen åbnede i 2020.

Historie 

Baggrunden for anlæggelsen var en aftale, der blev indgået mellem partierne S, R, DF og SF 21. Marts 2013, hvor de blev enige om at afsætte ca. 276. mio. DKK til en ny bane til Aalborg Lufthavn. Banen blev blandt andet anlagt for at tilgodese de mange rejsende der rejser til og fra Aalborg Lufthavn, og samtidig gøre det nemmere for dem der kommer fra Aalborg at komme der til. Anlægsarbejdet igangsattes i 2016 og stationen forventedes da at åbne i 2019. Det blev senere rykket til slutningen af 2020. Stationen og banen åbnede for driften ved køreplansskiftet 13. december 2020.

Referencer

Eksterne henvisninger 
 bane.dk: Ny Bane til Aalborg Lufthavn, hentet 2. juli 2019
 arkiveret bane.dk: Gammel side om "Ny bane til Aalborg Lufthavn", hentet 15. marts 2016

Lufthavn Station
Stationer på Lufthavnsbanen
Pastagudstjeneste

Pastagudstjeneste (eller spaghettigudstjeneste) er en kombination af gudstjeneste og fællesspisning rettet mod børnefamilier.
Maden kan være pasta med kødssovs (deraf navnet), mens gudstjenesten som regel er en kort familiegudstjeneste eller børnegudstjeneste.
Pastagudstjenester bliver som regel holdt midt på ugen, tirsdag, onsdag eller torsdag. 
Fællesspisning kan være før eller efter gudstjenesten. 
Der kan være en mindre betaling for bespisningen. 

I den danske litteratur ser man pastagudstjeneste omtalt i Anna Grues kriminalroman Den skaldede detektiv (2010) og i Julie Hastrups Farlig fortid (2015).

Referencer 

Folkekirken
Julie Hastrup

Julie Hastrup er en dansk kriminalromanforfatterinde. Siden 2009 har hun udgivet 9 romaner i bestseller-serien om drabsefterforsker Rebekka Holm.
Hastrups seneste roman, Kryb udkom i 2022. Hendes bøger er solgt til udgivelse i flere lande.

Hastrup er uddannet journalist fra Danmarks Journalisthøjskole i 1994 og har blandt andet arbejdet for DR og TV 2/Lorry. 

I efteråret 2019 var hun vært på program-serien "Mord i familien" som blev sendt på TV5.

Julie Hastrup har tidligere boet i New York og i Paris, men bor nu i indre København med sine to børn.

Julie Hastrup er datter af Bjarne Hastrup, adm. direktør for Ældresagen og af tidligere journalist/pædagog Marianne Hastrup.

Bibliografi 
 2009 En torn i øjet
 2010 Det blinde punkt
 2011 Blodig genvej
 2013 Portæt af døden
 2015 Farlig fortid
 2017 Mirakelmanden
 2018 Blodspor
 2020 Vildskud
 2022 Kryb

Kildehenvisninger

Eksterne henvisninger 
 
 

Krimiforfattere fra Danmark
Alexandre Guy Pingré

Alexandre Guy Pingré (født 4. september 1711 i Paris, død 1. maj 1796 sammesteds) var en fransk astronom og bibliotekar.

Pingré var fra 1746 astronom ved Akademiet i Rouen og blev 1753 bibliotekar ved Sainte-Geneviève i Paris samt direktør for observatoriet sammesteds. I 1750 blev Pingré medlem af Akademiet i Paris. Af hans talrige skrifter kan nævnes: État du ciel pour l'an 1754 (den første nautiske almanak; han udgav den også for 1755, 1756 og 1757), Cométographie ou Traité historique et théorique des cométes (2 bind, 1783—84), Annales célestes du 17. siècle (trykningen påbegyndt 1791, men afbrudt ved Pingrés død; udgivet 1901 ved Guillaume Bigourdan af det franske Akademi). Pingrés talrige observationer er publicerede i Akademiets memoirer 1753—87.

Kilder 

 

Astronomer fra Frankrig
Bibliotekarer fra Frankrig
Medlemmer af Académie des sciences
Faglitterære forfattere fra Frankrig
Fransksprogede forfattere
Franskmænd i 1700-tallet
Personer fra Paris
Manuel Pinheiro Chagas

Manoel Joaquim Pinheiro Chagas (født 13. november 1842 i Lissabon, død 7. april 1895 sammesteds) var en portugisisk forfatter og litterat.

Pinheiro Chagas uddannedes til militær og tjente sig op til kaptajn, beklædte forskellige andre embeder, blev valgt ind i cortes 1871 og var marine- og kolonialminister 1883—86. Han var medlem af Videnskabernes Akademi i Lissabon. Pinheiro Chagas var en meget frugtbar forfatter, som har været inde på alle litteraturgrene uden dog på noget punkt at have vist sig som andet end en dygtig efterligner af de foregående romantikere. For scenen har han blandt andet skrevet skuespillene A Morgadinha de Valflor, A judia og Helena. Af hans talrige romaner, der er meget læste, skal her kun anføres A flor secca, O balcão de Julieta og A mantilha de Beatriz. Blandt en række historiske værker må nævnes hans Historia de Portugal og A conspiração de Pernambuco. Også som journalist har Pinheiro Chagas udfoldet en betydelig virksomhed, og hans navn var knyttet til en mængde dagblade og litterære tidsskrifter.

Kilder 

 

Forfattere fra Portugal
Politikere fra Portugal
Passport (bilmærke)

Passport var et bilmærke, som eksisterede i årene 1987 til 1991. Det tilhørte General Motors og blev kun markedsført i Canada.

Mærket, som blev solgt gennem Pontiac/Buick/Cadillac-forhandlernettet, lavede kun én model, Passport Optima, som var en omdøbt version af Daewoo Racer, som igen var en af det sydkoreanske Daewoo på licens bygget version af Opel Kadett E.

Passport blev i efteråret 1992 afløst af Asüna.

Eksterne henvisninger 

 Reklame for Passport Optima 

General Motors
Bilmærker
Etableret i 1987
Ophørt i 1991
To børn begraver en fugl

To børn begraver en fugl er et maleri af Fritz Syberg fra  1917-1925.

Persongalleri 

De to børn er kunstnerens børn, Franz og Rabbe de står i Pilegårdens have.

Gengivelse på andre steder 

Maleriet blev som litografi ophængt i alle landets skoler i 1937.

Eksterne henvisninger og kilder 

Malerier fra 1917
Malerier af Fritz Syberg
Little Trees

Little Trees var en kortlivet dansk teen pop pigegruppe fra København. De er bedst kendt for deres bidrag til tegnefilmen Hjælp! Jeg er en fisks soundtrack, hvor de sang sangen "Help! I'm a Fish (Little Yellow Fish)".

"Help! I'm a Fish (Little Yellow Fish)" blev produceret af Ole Evenrud, der også havde produceret sange for A*Teens. Evenrud producerede også en sang til den danske duo Creamy, som minder meget om "Help! I'm a Fish (Little Yellow Fish)".

Trioen bestod af Marie Broebeck Mortensen, Stephanie Nguyen og Sofie Walburn Kring, som var henholdsvis 13, 14 og 15 år gamle på dette tidspunkt. Pigerne havde kendt hinanden siden barndommen og havde været interesserede i sang og dans siden 8-9-års alderen. Producerne på sountracket til Hjælp! Jeg er en fisk lod trioen synge titelsangen, men deres succes blev ganske kort, og gruppen udkom ikke med mere materiale efter deres anden single.

Deres sang "Help I'm a Fish" solgte triple platin i Skandinavien og kom ind på UK Singles Chart, hvor den toppede som #11.

Diskografi

Singler

Referencer

Eksterne henvisninger 
Little Trees på Discogs

Dancegrupper fra Danmark
Popgrupper fra Danmark
Musikgrupper fra 2001
Musikgrupper opløst i 2002
Frans van Mieris

Frans van Mieris henviser til:

 Frans van Mieris den ældre (1635-1681) – nederlandsk portræt-, historie- og genremaler
 Frans van Mieris den yngre (1689-1763) – nederländsk portræt- og genremaler samt raderer